**Mélyépítési ügyek – Újonnan létesülő fúrt kút engedélyezése**

|  |  |
| --- | --- |
| **Ügytípus** | **Belterületen fúrt kút engedélyezésére irányuló létesítési kérelem** |
| **Rövid leírás** | A vízgazdálkodási hatósági jogkör gyakorlásáról szóló 72/1996. (V. 22.) Korm. rendelet 24. §-ában foglaltak alapján olyan kút létesítéséhez, üzemeltetéséhez, fennmaradásához és megszüntetéséhez, amely az alább leírt feltételeket együttesen teljesíti:   * a vízbázisok, a távlati vízbázisok, valamint az ivóvízellátást szolgáló vízilétesítmények védelméről szóló kormányrendelet szerint kijelölt, kijelölés alatt álló, illetve előzetesen lehatárolt belső, külső és hidrogeológiai védőidom, védőterület, valamint karszt- vagy rétegvízkészlet igénybevétele, érintése nélkül, és legfeljebb 500 m3/év vízigénybevétellel kizárólag talajvízkészlet vagy parti szűrésű vízkészlet felhasználásával üzemel, * épülettel vagy annak építésére jogosító hatósági határozattal, egyszerű bejelentéssel rendelkező ingatlanon van, és magánszemélyek részéről a házi ivóvízigény vagy a háztartási igények kielégítését szolgálja, és * nem gazdasági célú vízigény,   a települési önkormányzat jegyzőjének engedélye szükséges.  A kút létesítését követőn arra üzemeltetési engedélyt szükséges kérni.  A talajvízkút engedélyezésének feltétele a kitermelt víz használata során keletkező szennyvíz a környezetet nem veszélyeztető elhelyezése. |
| **Az ügyet intéző iroda** | Városgazdálkodási Osztály |
| **Címe** | 1201 Budapest, Kossuth tér 1. |
| **Ügyfélfogadási időpontok:** | Személyes ügyfélfogadás előzetes telefonos időpontfoglalást követően  hétfő: 14:30 - 18:00  szerda: 8:00 - 16:30  péntek: 8:00 - 11:30 |
| **Ügyintéző** | Városgazdálkodási osztály illetékes ügyintézője:  06 (1) 289-2530 |
| **Ügyfél** | Természetes vagy jogi személy, jogképes szervezet |
| **Ügyintézés kezdeményezhető** | - személyesen, vagy meghatalmazottja útján az ügyintézőknél ügyfélfogadási időben  - hivatali/cég/ügyfélkapun keresztül,  - postai úton |
| **Az ügyintézés díja** | A kérelem a 1995. évi LVII. vízgazdálkodási törvény 31. § (2) pont b) bekezdése alapján mentes az illeték- és díjfizetési kötelezettség alól |
| **Szükséges iratok** | * kérelem (aláírással, névvel és lakcímmel ellátva), * tulajdoni lap vagy bérleti szerződés másolat + tulajdonosi hozzájárulás, * több tulajdonos esetén a tulajdonosok hozzájárulása, Társasház esetén közgyűlési határozat * helyszínrajz : - átnézeti, - részletes (a két szomszédos telek). * bejelölni a szennyező forrásokat:  - zárt szennyvíztároló, - űrgödrös árnyékszék, - hulladéktároló tartály helye, - szennyvízülepítő-szikkasztó. * nyilatkozatok: - 500 m3/év-nél nem használ több vizet, - első vízadórétegből veszi a vizet, - csak házi szükségletre, öntözés céljából, * Terv és műszaki leírás a kútról (cső, vagy gyűrű) * a kútfúró megnevezését és szakmai bizonyítványát / a cégkivonatot, mely igazolja kútfúrási jogosultságát. |
| **Kapcsolódó jogszabályok** | 2016. CL. törvény az általános közigazgatási rendtartásról  1990. évi XCIII. törvény az illetékekről  1995. évi LVII. törvény a vízgazdálkodásról  72/1996. (V. 22.) Korm. rendelet a vízgazdálkodási hatósági jogkör gyakorlásáról  41/2017. (XII. 29.) BM rendelet  a vízjogi engedélyezési eljáráshoz szükséges dokumentáció tartalmáról  101/2007. (XII.23.) KvVM rendelet a felszín alatti vízkészletekbe történő beavatkozás és a vízkútfúrás szakmai követelményeiről  147/2010. (IV.29.) Kormányrendelet a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló |